ROMÂNIA                                                                   Anexa  nr. 1 la HCL  nr……………
JUDEŢUL TIMIŞ                                                                               
MUNICIPIUL TIMIŞOARA                                                                                               

CONTRACT DE ÎNCHIRIERE/LOCAȚIUNE
Prezentul contract se încheie în baza HCL…………………..

 	I. PARTILE CONTRACTANTE
      A. SOCIETATEA COOPERATIVA IGIENA, cu sediul în mun. Timişoara, str. Vadul Călugăreni, nr. 5, jud. Timiş, tel. 0256-495433, fax 0256-495433, înregistrată la Oficiul Registrului Comerţului Timiş, sub nr. C35/62/2005, având codul de înregistrare fiscală RO 3042248, cont curent nr. RO93 RNCB 0249 0492 8223 0001 deschis la BCR Timişoara, reprezentată prin preşedinte BOZGA IOAN şi şef birou contabilitate BULZAN DANIELA OANA, în calitate de LOCATOR sau PROPRIETAR, pe de o parte şi

[bookmark: _Hlk172012765]      B. GRĂDINIŢA CU PROGRAM  PRELUNGIT NR. 14, cu sediul în mun. Timişoara , str. Al. Odobescu nr. 56 A, telefon 0256-223136, fax 0256-223136, e-mail gradipp14@yahoo.com, având codul de înregistrare fiscală 29152511, cont curent nr. RO37 TREZ 6212 4650 220X  XXXX  deschis la Trezoreria Timişoara, reprezentată prin director LUPUT FLORICA, în calitate de LOCATAR sau ”LOCATARUL”, şi Municipiul Timişoara, cu sediul în Mun. Timişoara, Bd. C.D. Loga nr. 1, 300030 jud.  Timiş, reprezentat de primar Dominic Fritz prin Administrația pentru Sănătate și Educație a Municipiului Timișoara, cu sediul în Mun. Timișoara, Bd. Mihai Eminescu nr. 2B etaj 1, jud.  Timiş, cod fiscal 45858102, e-mail: mihai.boncea@primariatm.ro,  reprezentantă de Director general Mihai Boncea, în calitate de Ordonator Secundar de Credite, pe de altă parte.
II. OBIECTUL CONTRACTULUI
Art.1: Obiectul contractului constă în închirierea imobilului situat  în Mun. Timişoara, str. Al. Odobescu nr. 56A, jud. Timiș, înscris CF nr. 420747 Timişoara, în suprafață totală de 1035 mp, deţinut de Locator în calitate de titular al dreptului de proprietate.
Art. 2: Imobilul se închiriază exclusiv pentru desfăşurarea activităţii de învăţământ – Grădiniţa  cu Program Prelungit nr. 14 din Timişoara.

III. DURATA CONTRACTULUI
Art.3: Prezentul contract se încheie pentru o durata de 3 ani începând cu data de la _________ până la data de _______, cu posibilitatea prelungirii contractului, printr-o cerere întocmită de către locatar, adresată locatorului, cu cel puțin 2 luni înaintea expirării termenului contractual, iar locatorul se va pronunța în 30 de zile lucrătoare de la data înregistrării cererii.
Art.4: Durata contractului a fost stabilită cu acordul de voinţă al părţilor, conform  Procesului verbal  nr. 5/28.06.2024 al Comisiei de negociere cu terţii a Consiliului Local al Municipiului Timişoara, aprobat prin Hotărârea nr. _________ a Consiliului Local al Municipiului Timişoara.
Art. 5: Tacita relocaţiune este interzisă cu desăvârşire.

IV.  PREŢUL ÎNCHIRIERII
[bookmark: _Hlk170910796]Art. 6: Cuantumul chiriei lunare este de 6210 euro /lună, plătibilă în RON la cursul BNR RON/EURO din ziua emiterii facturii, chirie stabilită prin acordul de voinţă al  părţilor, conform Procesului verbal nr. 5/28.06.2024 al Comisiei de negociere cu terţii a Consiliului Local al Municipiului Timișoara, aprobat prin Hotărârea nr. ____________ a  Consiliului Local al Municipiului Timişoara.
                                       
 	V. PLATA CHIRIEI
Art. 7: Plata chiriei se va face lunar în termen de 10 zile de la emiterea facturii, dar nu mai târziu de data de 20 (douăzeci) a fiecărei luni calendaristice pentru luna în curs, prin virarea sumei datorate în contul locatorului deschis la  B.C.R. Timişoara, cont RO93RNCB0249049282230001.
Art. 8: Neplata chiriei în termen de 30 (treizeci) zile de la data scadenţei şi în cuantumul fixat, duce la calcularea de penalităţi de întârziere calculate cu un procent de 0,05% pe zi de întârziere din suma datorată.
Art. 9: Pentru primele 6 luni contractuale, aplicarea penalității de întârziere se va face după expirarea a 60 de zile de la scadență.
Art. 10: Obligaţia de plată a chiriei cade în sarcina Grădiniței cu Program Prelungit nr. 14 din Timișoara prin Administrația pentru Sănătate și Educație a Municipiului Timișoara - Direcția Educație – Serviciul Învățământ.

VI. OBLIGATIILE LOCATORULUI
Art. 11: Locatorul închiriază locatarului bunul în starea existentă la momentul încheierii prezentului contract, care va fi consemnată într-un  proces verbal de predare-primire.
Art. 12: Locatorul nu va stânjeni pe locatar în exercitarea dreptului de folosinţă asupra bunului închiriat şi nici nu va face acte care ar putea restrânge folosinţa acestuia.
Art. 13: Locatorul asigură Locatarului folosinţa imobilului situat în Mun. Timişoara, str. Al. Odobescu nr. 56A, jud. Timiș, conform identificării imobilului din cartea funciară corespunzătoare acestuia.
Art. 14: Pe durata contractului, Locatorul este obligat să efectueze toate reparațiile prevăzute de lege, pentru a menține imobilul în stare corespunzătoare.
Art. 15: Obținerea autorizației de securitate la incendiu și executarea lucrărilor ce se impun pentru a îndeplini condițiile obținerii autorizației cad în sarcina locatorului.

	VII. OBLIGATIILE LOCATARULUI
Art. 16: Locatarul se obligă, ca pe toată durata închirierii, să păstreze în bune condiţii bunul închiriat, să nu îl degradeze sau deterioreze, să nu depoziteze materiale toxice sau inflamabile și să ia toate măsurile necesare pentru exploarea în siguranță a spațiilor închiriate.
Art. 17: Locatarul va folosi bunul închiriat numai potrivit destinaţiei prevăzute în prezentul contract.
Art. 18: Locatarul, prin Administrația pentru Sănătate și Educație a Municipiului Timișoara prin Direcția Educație – Serviciul Învățământ, se obligă să plătească Locatorului chiria la termenele şi în condiţiile prevăzute la art. 7 din prezentul contract.
Art. 19: Locatarul va încheia, în nume propriu, contracte cu furnizorii de utilități și va achita toate costurile privind utilitățile folosite cu privire la imobil, în cursul locațiunii.
Art. 20: Pe toată durata închirierii, locatarul va suporta toate cheltuielile referitoare la utilităţile consumate pentru folosinţa bunului închiriat, respectiv întreţinerea, apa curentă, canal, termoficarea, gaz, curent electric, abonament cablu TV, internet, telefon, evacuarea deşeurilor menajere, întreţinerea curăţeniei, pază, cheltuieli colaterale, dezinsecţie, dezinfecţie, deratizare etc (prezenta enumerare fiind cu titlu exemplificativ). Ca urmare, la încetarea contractului, locatorul nu va avea nici o obligaţie față de terţii furnizori de servicii și utilităţi pentru prestaţiile de care au beneficiat locatarii.
Art. 21: Locatarul are obligația să solicite și să obțină autorizațiile și avizele necesare funcționării, conform legislației în vigoare.
Art. 22: Locatarul va răspunde de distrugerea totală sau parţială a bunului închiriat şi îl va despăgubi în totalitate pe locator pentru distrugerea bunului. Locatarul va executa la timp şi în bune condiţii, pe cheltuiala lui, toate lucrările de întreţinere și reparaţii curente, inclusiv pentru degradările produse din culpa sa. Ca regulă generală, Locatarul nu trebuie să deterioreze orice parte a imobilului închiriat, a clădirii și/sau a terenului aferent. În cazul în care Locatarul sau alte persoane acționând în numele și pe seama sa, sau cu autorizația Locatarului, încalcă această obligație, Locatarul este răspunzător să repare dauna produsă, pe propria sa cheltuială.
Art. 23: Locatarul se va abţine de la orice activitate care tulbură sau limitează buna folosire a spațiilor comune sau învecinate, exploatând în siguranţă spatiile închiriate.
Art. 24: Locatarul va suporta toate costurile legate de igienizarea imobilului (dezinsecţie, dezinfecţie, deratizare, dezăpezire și orice alte cheltuieli colaterale), precum şi cele de natură a conserva imobilul (de exemplu, dar fără a se limita la zugrăveli, tencuieli, reparaţii instalaţii sanitare).
Art. 25: Locatarul va răspunde de pagubele pricinuite bunului închiriat de eventuale incendii, dacă nu va dovedi că incendiul a provenit din caz fortuit sau forţă majoră.
Art. 26: Locatarul va asigura pe cheltuiala proprie paza imobilului.
Art. 27: Locatarul îi va permite locatorului sau mandatarilor săi să controleze modul cum este folosit bunul închiriat şi starea acestuia.
Art. 28: Locatarul, la încetarea acestui contract, va elibera şi restitui locatorului bunul închiriat împreună cu toate accesoriile acestuia, în aceeaşi stare în care le-au primit, stare constatată prin proces verbal.
Art. 29: Subînchirierea de către locatar, în tot sau în parte, a bunului imobil închiriat sau cesiunea contractului de închiriere unui terţ, precum si orice altă formă de transmitere către terţi a bunului închiriat este strict interzisă.
Art. 30: Orice stricăciune pricinuită bunului închiriat va fi reparată de către locatar.
Art. 31: Schimbarea destinaţiei spaţiului ori folosirea imobilului pentru alte activităţi decât cele ale Grădiniţei cu Program Prelungit nr. 14 atrag sancţiunea imperativă a rezilierii de plin drept a contractului de închiriere.
Art. 32: Lucrările de investiţie de orice fel, inclusiv modernizări, extinderi, instalare de dotări suplimentare decât cele cu care este înzestrat imobilul la data predării etc. (acestea fiind menţionate cu titlu exemplificativ) care pot duce la modificarea bunului sunt strict interzise locatarului. În mod cu totul excepţional, ele pot fi realizate numai cu acordul prealabil, scris şi explicit, dovedit exclusiv prin înscris autentic, al proprietarului locator.

	VIII. RĂSPUNDEREA PĂRȚILOR CONTRACTANTE
Art. 33: Pentru nerespectarea obligaţiilor prevăzute in acest contract de către una dintre părţi, cealaltă parte va solicita denunţarea contractului, iar partea in culpa datorează celeilalte părţi daune-interese conform legii.

	IX. ÎNCETAREA CONTRACTULUI
Art. 34: Prezentul contract încetează la expirarea duratei contractuale, dacă acesta nu a fost prelungit printr-un act adițional.

	X. LITIGII
Art. 35: Eventualele litigii care s-ar putea ivi în legătură cu acest contract vor fi soluţionate pe cale amiabilă, iar dacă părţile nu cad de acord, vor fi soluționate de instanţele de judecată competente.

	XII. FORȚA MAJORĂ
Art. 36: Forța majoră, legal notificată, exonerează de răspundere partea ce o invoca, în condiţiile legii.
Art. 37: Forţa majoră este constatată de o autoritate competentă.

	XIII. ALTE CLAUZE
Art. 38: Notificările şi comunicările dintre părţi referitoare la executarea contractului, ca şi orice formă de corespondenţă dintre părţi se va face în scris (scrisori recomandate cu confirmare de primire etc.). Nici o notificare sau comunicare verbală nu va fi luată în considerare de nici una dintre părţi.
Art. 39: Acest contract are ca temei dispoziţiile legislaţiei în vigoare pe toată durata derulării acestuia,  inclusiv cele ale Codului  civil.
Art. 40: Prezentul contract conţine 5 (cinci) pagini şi a fost încheiat în 5 (cinci) exemplare originale, câte două pentru fiecare parte.



                      LOCATOR,		      LOCATAR,	
      Societatea Cooperativă Igiena			           Grădinița cu Program Prelungit nr. 14     
          Preşedinte: Bozga Ioan                                                        Director: Prof Lupuț Florica
Şef birou contabilitate: Bulzan Daniela Oana                                                                                                                                   

............................

